Analize şi opinii 


Petrisor Peiu: Peste câte mări are nevoie 
Klaus lohannis să domnească? 


O Acum 2 ore ©® 85 Vizualizari &Æ 9 Timp de citire 


Văzându-i aerul olimpian cu care patrona forumul „Iniţiativei celor 3 mări”, pentru un minut m-am gândit că 
președintele nostru, Klaus lohannis ar fi avut nevoie de cele trei mări și de un teritoriu imens peste care să 
domnească precum baronii din visele sale pentru a face și el ceva oricât de mic pentru ţara care l-a scos din 


anonimat și l-a așezat la masă cu liderii Europei. 


O INIȚIATIVĂ RELUATĂ 


M-am gândit, deci, că lohannis și-a petrecut cei 9 ani de domnie de până acum într-un concediu prelungit doar 


pentru că ţara care îi căzuse la picioare era prea mică pentru el. Și că nu ar fi avut nicio motivaţie să dispună 

Dar m-am liniștit repede atunci când mi-am dat seama că cele trei mări sunt deja în grija altora, a polonezilor 
și a ungurilor, care se ocupă de mult de acest proiect și cărora le aparţin toate ideile și propunerile majore ale 
acestui format cu 12, acum 13 state. 


Spun 13 pentru că, la forumul de la București, Grecia s-a alăturat celor 12 state care compuneau, până acum, 
„Iniţiativa celor 3 mări”. Căci, oameni buni, „Iniţiativa celor 3 mări” (Trójmorze în poloneză) este reluarea unei 
idei poloneze interbelice, /ntermarium (Miedzymorze în ploneză), idee lansată de către mareșalul Jozef 
Klemens Piłsudski. Acesta imaginase o federație cuprinsă între Marea baltică, cea Neagră și cea Adriatică, 
care să includă cam aceleași state ca acum, mai puţin Grecia, dar cu Finlanda și Ucraina în plus. lar „Iniţiativa 
celor 3 mări” de acum a fost lansată tot de către polonezi, în 2015, atunci când și i-au asociat și pe croaţi, 
„nașii” proiectului fiind cei doi președinți, polonezul Andrzej Duda și croata Kolinda Grabar-Kitarovic . După 
care ungurii și-au impus pe agenda Iniţiativei cel mai important proiect al acesteia, Via Carpathia. 


Practic, astăzi, Iniţiativa celor 3 mări acoperă întreg Estul Uniunii Europene, de la nord la sud: 


Aici regăsim 30% din teritoriul Uniunii Europene (peste 1,2 milioane de km 2), un sfert din locuitorii 
Uniunii Europene (cam 110 milioane de locuitori). Un teritoriu imens, dar care concentrează cele mai 
sărace state din Uniune, producând doar o șeptime din PIB-ul total nominal al UE, adică vreo 2 200 de 
miliarde de euro. 


Aici regăsim economiile cele mai puţin performante din Uniune: de la codașele Bulgaria (59% din media UE), 

Grecia (68% din aceeași medie), Slovacia (tot 68%), Croaţia (73%), Letonia (74%), până la modestele 
România și Ungaria (ambele aflate la 77% din media europeană), Polonia (80%). Chiar și mult mai 
dezvoltatele Estonia (87%), Lituania (89%), Cehia (91%) şi Slovenia (92%) au un nivel situat sub media 
continentală. Singura economie cu adevărat dezvoltată care participă la Iniţiativă este Austria (125% din 
media UE), a cincea cea mai dezvoltată naţiune din Uniune. Sărăcia și dezvoltarea precară a teritoriului celor 
13 state face ca orice proiect și orice tip de dezvoltare să depindă, în mod esenţial, de fondurile europene. 
Motiv pentru care, strategic vorbind, succesul acestei inițiative depinde, în mod esenţial, de bunăvoința 
„nucleului dur al Uniunii”, adică de Germania, Franţa, Italia, Spania, Olanda și ţările nordice. 


Spaţiul acoperit de iniţiativă are o deficiență majoră: are infrastructura de transport și cea energetică 
mult prea puţin dezvoltate, astfel încât proiectul de creștere comună economică este limitat, astăzi, de lipsa 


infrastructurii, care să poată permite o piaţă integrată de mari dimensiuni. 


lată, de exemplu, cât de discrepantă este densitatea de autostrăzi în coridorul estic al UE față de centrul și 
vestul Uniunii: 


Motorway density, by NUTS 2 region, 2020 


(km of motorways per 1000 km?) 


Sursa: Eurostat 


Imaginea de mai sus este grăitoare pentru diferența de dezvoltare din Estul și din Vestul Uniunii: în nordul 
Germaniei și Olanda avem peste 80 km de autostradă/1000 km?, în restul Germaniei, în Franța, Italia, Spania 
avem între 30 și 80 km de autostradă/1000 km2, iar teritoriul lIniţiativei are medii de 15-30 km de 
autostradă/1000 km2. Ba chiar, cele mai mari două economii din regiune, Polonia și România, au regiuni 
întregi cu aproape 0 km de autostradă. 


În mod similar, ne putem uita și la densitatea căilor ferate de pe continent: 


Railway length (in km) 
per 100 square kilometers of land area 

Sursa: Reedit.com 


La fel de utilă înțelegerii diferenţei de conectivitate feroviară este și distribuţia vitezelor medii ale trenurilor de 


călători dintre marile centre urbane în Uniune: 


E <40 KM/H 

E 40-60 KM/H 
E 60-80 KM/H 
E 80-100 KM/H 
™ 100-120 KM/H 
77 120-140 KM/H 
E 140-160 KM/H 
II 160-180 KM/H 
E >180 KM/H 


RANKINGS 


1. SPAIN 199,4 19. FINLAND 891 

2. FRANCE 195,9 20. ESTONIA 86,9 

3. ITALY 169,9 21. BELARUS 85,6 

4. GERMANY 141,6 22. SLOVAKIA 85,4 

5. UK 134,4 23. BELGIUM 83,8 

6. SWEDEN 122.4 24. HUNGARY 837 

7. POLAND 113,6 25. NORWAY 79,3 

8. AUSTRIA 106.8 26. ROMAINIA 72.9 

9. RUSSIA 104,2 27. SLOVENIA 71,9 

10. SWITZERLAND 102,2 28. LATVIA 67.8 

11. DENMARK 99.1 29. BULGARIA 61,9 

12. PORTUGAL 96,5 30. CROATIA 58,2 

13. CZECH REP. 95,8 31. LUXEMBOURG 55,7 
14. UKRAINE 94.9 32. BOSNIA AND 

15. LITHUANIA 94.6 HERCEGOVINA 54,5 
16. GREECE 93,5 33. SERBIA 54,3 

17. NETHERLANDS 927 34. N. MACEDONIA 53,1 
18. IRELAND 90,7 35. ALBANIA 27,6 


Sursa: Reedit.com 


Practic, pentru a călători în estul Europei cu trenul ai nevoie de un timp dublu sau chiar triplu față de timpul 
necesar în vestul sau centrul continentului, pentru aceeași distanță. Cât privește trenurile de marfă, aici avem 
diferenţe și mai mari. 


În fine, zona acoperită de „Iniţiativa celor 3 mări” nu are decât două porturi printre primele 15 din Europa, 
Pireus ( locul 5, din Grecia) şi Gdansk (locul 13, din Polonia), după volumul containerelor manipulate. lar dacă 
socotim că în Pireus anul trecut s-au manipulat câte o treime din cantităţile manipulate în oricare din primele 
două porturi ale continentului (Rotterdam şi Antwerp-Bruges), iar la Gdansk acest indicator scade la o 
șeptime, ne dăm seama că principalul obstacol în calea marelui proiect al Iniţiativei este insuficienta 
dezvoltare a infrastructurii. 


Ei bine, faptul că numai marile proiecte de căi de transport pot face din Iniţiativa celor 3 mări o zonă de care 
să se ţină cont în Europa a fost înțeles de către toată lumea, motiv pentru care cele mai importante proiecte 
sunt axate exact pe combaterea acestei deficiențe: două coridoare feroviare (Rail2Sea și Rail Baltica) plus o 
autostradă Via Carpatia și două noi coridoare de transport al gazelor (BRUA și Eastring). 


Highways: 

= North-South E 65 (existing) 
—— Via Carpathia 
Railways: 

—— Rail 2 Sea 

—— Rail Baltica 

Pipelines: 

= Eastring 

= BRUA 

= GIPL 

m Nord Stream (existing) 
=m TANAP (existing) 

* LNG terminals 


k | 


Sursa: https:/www.gisreportsonline.com/r/three-seas-initiative/ 


NIMIC PENTRU ROMÂNI, TOTUL PENTRU ALȚII! 


România a devenit, după începerea războiului din Ucraina, cel mai important hub european pentru cereale, 
ceea ce a făcut din Constanţa un punct major de interes pentru întreaga lume și mai ales pentru americani, 
principalii aliaţi ai ucrainenilor în acest război. Numai că, deocamdată, Constanţa nu este un mare port 
european nici măcar pentru mărfurile vrac (cum sunt cerealele ucrainene). Și toți aliații din NATO s-au trezit că 
somnul multi-anual al lui Klaus lohannis și al guvernelor sale au lăsat infrastructura feroviară din port și 
adiacentă portului într-o paragină incredibilă. Cu alte cuvinte, acum plătim cu adevărat prețul zecilor de ani în 
care guvernele au admirat liniile feroviare din port blocate cu vagoane defecte, ruginite și cu copaci crescuți 
din podea câţiva metri buni. Și abia anul trecut, prin toamnă, a început marea curăţenie în port și s-au scos 
vagoanele uzate care blocau portul de zeci de ani. Abia anul trecut a început să se refacă și infrastructura 
feroviară. Numai că, să vezi minune, dincolo de port, de la stațiile Palas, Mircea Vodă și Basarab totul este 
blocat de aceeași infrastructură veche și obosită din stații. 


Coridorul Rail2Sea, punctul central al rutei feroviare Constanţa-Gdansk cuprinde, pe teritoriul românesc exact 
porțiunea de coridor feroviar european (coridorul 4 ) cu ramura sa nordică pentru marfă, coridor care este 
proiectat să lege Constanţa de București și de Brașov, până la Arad. 


Pentru noi, adică, proiectul pompos denumit Rail2Sea nu aduce nimic nou, el urmând traseul unui coridor 
european deja acceptat și finanțat de UE. Numai că acest coridor cu care se laudă fizicianul sibian lohannis 
pe la forumuri internaţionale este muuuult întârziat (pe unele sectoare chiar 4-5 ani) şi este expresia vie a 
indolenţei ultimilor 20 de miniștri ai transporturilor, coalizaţi cu firmele care preferă să construiască dosare de 
justificare a întârzierilor în loc să finalizeze investițiile făcute. Fapt demn de menţionat: cea mai premiată cu 


contracte firmă care lucrează aici este și cea care are cele mai mari întârzieri. 


Autostrada Via Carpatia, alt proiect cu care se laudă prea-odihnitul de la Cotroceni, este de fapt un proiect 
care doar atinge puţin partea de Vest a ţării noastre, intrând în țară pe la Oradea și mergând cuminte de-a 

De fapt, dacă ne uităm cu atenţie la hartă, atât Via Carpatia cât și Rail2Sea, odată finalizate, vor avea punctul 
central la Budapesta, care va deveni locul de intersecţie cu celelalte coridoare europene și cel mai important 


hub de transport din estul Europei. 


lar BRUA este o conductă de gaze care s-a redus doar la RU, adică o conductă care va muta gazele extrase 
la Marea Neagră (atunci când se vor extrage) fix la Budapesta sau, cu puţin noroc, la Viena, acasă la OMV-ul 
care a primit cadou respectivele gaze. Asta în vreme ce celălalt coridor de gaze va duce gazele din România 
în Slovacia, trecând tot prin...Ungaria. 


Și iată cum toate proiectele cu care se laudă lohannis și aparatul personal de propagandă vor servi, de fapt, 
scopului nobil de a face din Ungaria principalul jucător regional în infrastructura de transport şi energie. Adică 
la Budapesta, regimul Orban va deveni marele broker al construcției regionale plănuite de polonezi și cu care 


se laudă românii. 


A, am uitat să vă spun că tăcutul soț al doamnei Carmen plănuiește, nici mai mult nici mai puţin, decât să 
cheltuiască vreo 15-20 de miliarde de euro din banii noștri pentru a construi două reactoare nucleare mari și 
mai multe mai mici cu scopul nobil de a exporta energia produsă către vecinii noștri. Asta în vreme ce același 
sibian celebru a patronat cea mai mare distrugere de sistem energetic clasic din istoria europeană, închizând 
cariere de lignit şi centrale pe cărbune și păstrând neterminate două centrale pe gaze: 


„În cadrul Iniţiativei Celor Trei Mări sectorul energiei nucleare civile, consideră şeful statului, ar putea 
reprezenta o direcţie de interes strategic. Prin proiecte precum construirea reactoarelor 3 şi 4 ale Centralei de 
la Cernavodă şi dezvoltarea primei centrale de reactoare modulare mici din Europa şi a doua din lume, 
România poate deveni un furnizor important de securitate energetică în plan regional şi pentru întreaga 


Uniune Europeană, detaliază el”, potrivit Ziarului Financiar. 


Ar fi de râs dacă nu ar fi de plâns, dar parcă România nu se alege cu nimic altceva de pe urma banilor 
cheltuiţi cu congrese sclifosite, decât cu consolidarea poziției de furnizor de materii prime către vecinii mai 
sofisticați. Construcţiile de infrastructuri care să facă din Budapesta centrul major al estului continentului- asta 
este marea găselniță a guvernului. Totul sub deviza înțeleptului Ciolacu : „Vorbe, nu fapte!”, alături de ghidul 
de bune practici publicat anual sub titlul : „Nimic pentru români, totul pentru alţii” 


Autor: Petrisor Peiu 


sursa: corectnews.com 

Personajul e in 2D...nu domnește decat peste palton, autoturism, case, SSP (poate). Pana si avionul e 


de închiriat. Simpla sa apariţie la orice întrunire oficială transmite mesajul ca Roemanika nu conteaza/nu 
exista. 


